Predkladacia správa

	Materiál predkladáme na základe uznesenia vlády SR č. 68 zo dňa 26. 1. 2005, ktorým bolo uložené všetkým správcom kapitol predložiť na rokovanie vlády SR návrh na zrušenie úloh z uznesení vlády SR, resp. legislatívnych predpisov, na ktoré nebude možné zabezpečiť rozpočtové krytie v roku 2006.

	Materiál obsahuje návrhy na zrušenie nasledujúcich úloh:

-     úlohu C.7. uznesenia vlády SR č. 963 zo dňa 13. 10. 2004 - odviesť vrátené prostriedky z pohľadávok zrušených štátnych fondov podľa zákona č. 553/2001   Z. z. o zrušení niektorých štátnych fondov, vzniknuté z poskytnutých pôžičiek a návratných finančných výpomocí, do štátnych  finančných aktív spravovaných Ministerstvom financií SR;

-      úlohu B.3. uznesenia  vlády SR č. 664 zo dňa 23. 8. 2000 - predložiť vláde informáciu o realizácii opatrení vlády SR na realizáciu Koncepcie nového spôsobu financovania ochrany životného prostredia;

-     úlohu B.3. uznesenia vlády SR č. 855 zo dňa 25. 10. 2000 - aktívne organizovať II. etapu odstránenia dôsledkov havárie, t. j. monitoringu, opatrení na povrchových a podzemných vodách, poľnohospodárskych pozemkoch, na rastlinných a živočíšnych produktoch a chránených prírodných územiach a pamiatkach.

Materiál nemá dopad na verejné financie, životné prostredie, zamestnanosť a podnikateľské prostredie.